Pasiūlymas Tarybos reglamentas iš dalies keičiantis Tarybos reglamentą (EB) Nr. 104/2000 dėl bendro žuvininkystės ir akvakultūros produktų rinkų organizavimo /* KOM/2006/0233 galutinis - CNS 2006/0081 */





[pic] | EUROPOS BENDRIJŲ KOMISIJA | Briuselis, 7.6.2006 KOM(2006) 233 galutinis 2006/0081 (CNS) Pasiūlymas TARYBOS REGLAMENTAS iš dalies keičiantis Tarybos reglamentą (EB) Nr. 104/2000 dėl bendro žuvininkystės ir akvakultūros produktų rinkų organizavimo (pateikta Komisijos) AIŠKINAMASIS MEMORANDUMAS 1. Išlaidos, patirtos įgyvendinant Tarybos reglamentą (EB) Nr. 104/2000 dėl bendro žuvininkystės ir akvakultūros produktų rinkų organizavimo buvo finansuojamos iš Europos žemės ūkio orientavimo ir garantijų fondo Garantijų skyriaus (EŽŪOGF), įsteigto Tarybos reglamente (EB) Nr. 1258/1999 dėl bendrosios žemės ūkio politikos finansavimo. Komisija įgyvendino su šiomis išlaidomis susijusį biudžetą vadovaudamasi pasidalijamojo valdymo su valstybėmis narėmis principu. 2. Naujasis Europos žemės ūkio garantijų fondas (EŽŪGF), įsteigtas Tarybos reglamente (EB) Nr. 1290/2005 dėl bendrosios žemės ūkio politikos finansavimo, pakeis Europos žemės ūkio orientavimo ir garantijų fondo Garantijų skyrių nuo 2006 m. spalio 16 d., remiantis to reglamento 3 straipsnio 2 dalimi. EŽŪGF centralizuotai finansuos su žuvininkystės rinka susijusias priemones. 3. Kad EŽŪGF galėtų finansuoti su žuvininkystės rinka susijusias išlaidas, reikėtų iš dalies pakeisti Tarybos reglamentą (EB) Nr. 104/2000. Taryba paprašė kuo greičiau priimti šį pasiūlymą, kad būtų užtikrintas bendro žuvininkystės ir akvakultūros produktų rinkų organizavimo finansavimo tęstinumas. 2006/0081 (CNS) Pasiūlymas TARYBOS REGLAMENTAS iš dalies keičiantis Tarybos reglamentą (EB) Nr. 104/2000 dėl bendro žuvininkystės ir akvakultūros produktų rinkų organizavimo EUROPOS SĄJUNGOS TARYBA, atsižvelgdama į Europos bendrijos steigimo sutartį, ypač jos 37 straipsnį, atsižvelgdama į Komisijos pasiūlymą[1], atsižvelgdama į Europos Parlamento nuomonę[2], kadangi: (1) Valstybių narių patirtos išlaidos pagal tam tikras Tarybos reglamento (EB) Nr. 104/2000[3] nuostatas šiuo metu reguliuojamos Tarybos reglamente (EB) Nr. 1258/2005 dėl bendrosios žemės ūkio politikos finansavimo[4] išdėstytomis taisyklėmis. Pastarasis buvo panaikintas 2005 m. birželio 21 d. Tarybos reglamentu (EB) Nr. 1290/2005 dėl bendrosios žemės ūkio politikos finansavimo[5], kuris bus taikomas valstybių narių išlaidoms nuo 2006 m. spalio 16 d; (2) Reglamento (EB) Nr. 1290/2005 2 straipsnio 1 dalies a punktu įsteigiamas Europos žemės ūkio garantijų fondas, toliau vadinamas EŽŪGF; (3) Reglamento (EB) Nr. 1290/2005 3 straipsnio 2 dalies f punkte numatyta, kad EŽŪGF centralizuotai finansuoja su žuvininkystės rinka susijusias išlaidas; (4) Su žuvininkystės rinka susijusių išlaidų finansavimas pagal Reglamento (EB) Nr. 1290/2005 3 straipsnio 2 dalies f punktą yra biudžeto vykdymas centralizuotu pagrindu ir todėl turėtų atitikti 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento[6] ir jo įgyvendinimo taisyklių, nustatytų Komisijos reglamente (EB, Euratomas) Nr. 2342/2002[7]; (5) Todėl Reglamentas (EB) Nr. 104/2000 turi būti atitinkamai iš dalies pakeistas, PRIĖMĖ ŠĮ REGLAMENTĄ: 1 straipsnis Reglamento (EB) Nr. 104/2000 35 straipsnis pakeičiamas taip: „35 straipsnis 1. Pagal šio reglamento 10, 21, 23, 24, 25 ir 27 straipsnius valstybių narių patirtos išlaidos yra laikomos Reglamento (EB) Nr. 1290/2005 3 straipsnio 2 dalies f punkte nurodytomis išlaidomis. 2. Šio straipsnio 1 dalyje nurodytų išlaidų finansavimas teikiamas už tam tikros rūšies ar rūšių grupės produktus tik pagal tuos limitus, kurie yra skirti atitinkamai valstybei narei iš bendros leistinų sugauti atitinkamos rūšies ar rūšių grupės produktų kiekių apimties. 3. Išsamios šio straipsnio taikymo taisyklės patvirtinamos 38 straipsnio 2 dalyje nustatyta tvarka.“ 2 straipsnis Šis reglamentas įsigalioja kitą dieną po jo paskelbimo Europos Sąjungos oficialiajame leidinyje . Šis reglamentas taikomas nuo 2006 m. spalio 16 d. Šis reglamentas privalomas visas ir tiesiogiai taikomas visose valstybėse narėse. Priimta Briuselyje, […] Tarybos vardu Pirmininkas [1] OL C […], […], p. […]. [2] OL C […], […], p. […]. [3] OL L 17, 2000 1 21, p. 22, reglamentas su pakeitimais, padarytais 2003 m. Stojimo aktu [4] OL L 160, 1999 6 26, p. 103. [5] OL L 209, 2005 8 11, p. 1. [6] OL L 248, 2002 9 16, p. 1. [7] OL L 347, 2002 12 31, p. 1.